Last saved by: dagmara

47 - Сýрат Мухьаммад
/Мадийнатахь доьссина , 38 аят ду/
Аллах1а ц1арца дόзадόцуш шортá а , дáимнá а болу къинхéтаман Дá волчу 

1.Шаьш /Делах/ цатешна , Аллах1ан новкъах кхи берш бухатоьхнарш , /Дáла/ тиларехь /эрна/ йина цéран /дика/ 1амалаш . 
2.Ткъа шаьш /Дéлах/ тешна , дика 1амалаш йина , Мухьаммадна т1е доссийначух тешнарш - шá цéран Дéлера хьакъ долчу - шайн вόнашха /Дáла гечдина/ ц1анбина уьш , цéран хьал тόдина . 
3.И /г1уллакх/ , баккъаллá а шаьш /Дéлах/ цатешнарш /шайт1ан/ харцонна т1аьхьах1иттар бахьаннá а , баккъаллá а шаьш /Дéлах/ тешнарш /къуръáнан/ бакъонна т1аьхьах1иттар бахьаннá а ду . Иштта /и билгалдарх терра/ Аллах1а /билгалдарца/ дáладо адамашна цéран хьéлаш . 
4.Шу /т1ам т1ехь/ дуьхьал кхетча шаьш /Дéлах/ цатешначарна , вортанашчу х1ума тόха /царна байъарца/ , ткъа аш уьш алсам байъича , /бисанчаьрна йийсарбарца/ г1оьмаш /буржалш/ тόха аш , /цул т1аьхьа/ йа шайгарчу диканца /шаьш лецнарш/ маьхза д1ахéца , йа /дуьхьал/ маха эца , т1амо /чекхбаьлла/ шен маххьаш /г1ирсаш/ охьабехкалц . Х1ара /бу цéран болх/ , Аллах1а /Шéна/ лиъча цаьргара /керстанéра/ ч1ир оьцур яра , делахь /амма Цό г1áзот т1едиллина/ шоьх /бусалбанех/ цхьаберш вýкхаьрца /керстачаьрца/ зерхьама . Шаьш Аллах1ан новкъахь кхелханарш /муьлш белахь/ , цéран 1амалаш /Цό/ тиларехь /эрна/ йийра ма яц /мелхό а диэбор ю/ . 
5.Цо уьш /пайденна долчуна т1е/ нисбийр бу , цéран хьал тόдийр ду . 
6.Ялсамани чубохуьйтур бу /Цо/ уьш , /Шá/ цаьрна йовзийтина /билгалйина/ йолу . 
7.Х1ай шаьш /Дéлах/ тешнарш ! Аша Аллах1 /Цуьнан дин , элча/ тόлавахь , Цо шу /мостаг1на т1ехь/ тόлор ду , шун кόгаш /шу болх/ ч1аг1бийр бу /т1еман майданахь/ . 
8.Шаьш /Делах/ цатешнарш , цаьрна /Цуьнгара/ х1аллак хилар ду , тиларехь /эрна/ йина цéран /дика/ 1амалаш .
9.И /болх/ , Аллах1а доссийнарг цаьрна цадéзарна ду , т1аккха /Цо/ цéран 1амалаш зé /эрна/ йайъина . 
10.Уьш ца лелла /ткъа дуьненахь та1зарш динчу/ лаьттахула /меттигашкахула/ , /леллехь/ т1аккха шаьш хьовса /шайна га , гича ойла ян/ шайл хьалха хиллачéран белхан чаккхе /т1аьхьалό/ муха хилла ? Аллах1а /όрамашца бух бáхарца/ х1аллак ма бина уьш /цéран доьзалш , бáхамаш/ , керстанашна и санна масалш /хир/ ду /иймане ца бáг1ахь/ . 
11.И /хьал/ , баккъаллá а Аллах1 шаьш /Дéлах/ тешначéран вéрас /г1оьнча/ вόлун дéлá а , /иштта/ баккъаллá а /Дéлах/ цатешнарш - цéран /цхьá а/ вéрас /г1оьнча/ вόцун делá а ду . 
12.Баккъаллá а Аллах1а бохуьйтур бу шаьш /Дéлах/ тешна , дика 1амалаш йинарш , шайна к1елахула тáтόлаш лéлачу ялсаманашка , ткъа шаьш /Дéлах/ цатешнарш - цáра дуьнéнан зовкх /дика/ а хьоьгур ду , хьайбанаш ма-йаъара йуур ю , /амма/ цéран боьрзийла жоьжахати /хир/  ю . 
13.Хийла юрт /бáхархой/ , шá хьо áраваьккхинчу хьан юртал /юртахойл/ т1ех ч1όг1а йолу , х1аллак бина Оха уьш , /цхьá а/ г1оьнча вац цéран /орцах вáла/ . 
14.Шá шен Дéлéра /цхьана/ билгалонна /динан бух/ т1ехь хилларг , шен вон 1амал /цхьамма/ шéна хазйина /и дика хетна/ , шайн дéг1ан лаъамашна т1аьхьа х1иттинарш санна ву /тов/ ?! 
15./Дéлах/ Кхийранчаьрна /хир ю аьлла/ ч1áг1о йинчу ялсаманин куц /мýха ду аьлча/ - цу чохь телхаш дόцу /молу/ хи а , шен чам хийца баланза /йолчу/ шуьран тáтόлаш а , молучаьрна мерза /чόмахь , корта ца талхош/ долу маларан тáтόлаш а , /ийна дόцучу/ ц1енчу мезан тáтόлаш а ду , /иштта/ цаьрна оцу чохь массό а стоьмех /стоьмаш/ а , шайн Дéлéра гечдар а /хир/ ду . /ткъа оцу зовкхехь верг/ Шá гуттар жоьжахати чохь /хир/ верг а , /кийра бáгош долу/ кхоьхку хи шайна малийнарш а санна /хир/ бу /тов/ , цό /оцу хино/ шайн чуьйраш цистана /хедийна/ болу ? 
16.Цáрех /мунéпикъашха/ бу , шаьш хьоьга /рузбанехь/ ладýг1урш , ткъа шаьш хьо волчуьра áрабоьвлача , шайна /Дáла/ 1илма деллачаьрга /асхьабашка/ шаьш όлуш : « Цо /элчано/ х1ун элирá /дийцирá/ х1инца /хьалхо/ ?! » . Уьш - Аллах1а /керстаналлийца/ шайн дегнаш т1е мух1ар тоьхнарш а , шайн дéг1ан лаъамашна т1аьхьах1иттанарш а бу .
17.Шаьш нисбелларш , уьш /Дáла/ нийсонехь /кхи/ сов баьхна , цáрна /Шех/ кхéрар делла . 
18.Цхьана сахьтé /хéнé/ бен хьоьжий уьш , и шайна ц1еххьана т1едáрé  /шаьш бицбеллá болуш/ , бакъ долуш цуьнан /гергадáран/ бехкамаш /билгалонаш/ баьхкина /т1ех1иттина/ . Мýха /пайден хир/ ду цаьрна шайн дагадáр , шайна и сахьт т1едеача ?! 
19.Хьуна хаийла , баккъаллá а Аллах1 вόцург кхин /цхьá/ дéла вόций , гечдар деха хьай къиннá а , муъмастегаршнá а , муъмазударшнá а . Аллах1ана хаъа /девза дийнахь/ шун лéлар а , /буьйсана/ шун чудоьрзийлá а . 
20.Шаьш /Дéлах/ тешначаьра /сатесна/ όлу : « /Дáла г1áзот т1едόжош/ Сýрат доссийнéхьáра /вайна/ » . Ткъа билгала /долу и/ сýрат /шайна т1е/ доссийча , шéна чохь /т1еман/ латар хьахийна /долуш/ , шайн дегнашчохь /шéкόнан/ цамгар ерш /мунéпикъаш/ го хьуна , хьоьга хьоьжуш ша г1ό хиллачуьнан /эг1ийначуьнан/ хьажарца /шайн б1аьргаш къарзийна/ баларха кхéрабелла . Царна тоьлуш дара /ладόг1ар/ , 
21.муьт1ахь хилар , диканиг áлар .Ткъа /т1еман/ хьал /перз хила/ чаг1делча , цара Аллах1 бакъвинéхьара  цáрна и тоьлуш хир ма дара .
22.Аша /ийманна/ букъ тόхахь , шу герга хила тарло лаьтта т1ехь бόхамаш лéлорнá а , уьйраш /гергарлонаш/ хéдорнá а . 
23.Уьш Аллах1а шайна наь1алт аьлларш а , шаьш къора бинарш а , шайн гарш /б1аьргаш/ б1аьрзé динарш а бу .
24.Къуръáнах /ойла ярца/ кхета ца г1ерта /те/ уьш , йа /цéран/ дегнаш т1ехь цуьнан дόг1анаш ду /те , цундела цуьнах шаьш цакхéташ/ ? 
25.Баккъалла а , шаьш /мунéпикъаллийца нийсонна/ букъ тоьхна юхабирзинарш , /и/ нийсо шайна билгала яьллачул т1аьхьа , шайт1ано хаздина царна /шайн г1áлаташ/ , цо /тилар/ хьехна цаьрна /лиэбарца/ . 
26.И /цéран тилор/ , баккъаллá а Аллах1а доссийнарг ца дезначаьрга , цáра /къайлаха/ áларна ду : « Цхьадолчу г1уллакхехь шуна муьт1ахь хир ду тхо » . Аллах1ана хуъуш ду цáра хьулдийриг . 
27.Муха хир ду /цéран хьал/ малийкаша цéран синош эцча /къиза/ ,  шаьш етташ церан яххьаш т1е а , баккъаш т1е а ?
28.И /бéкхам/ , баккъаллá а уьш Аллах1 оьг1уз вохуьйтучу балхана т1аьхьах1иттарнá а , Иза рéзавар цаьрна цадéзарнá а ду . 
29.Йа шайн дегнашчохь /шéкόнан/ цамгар йолчаьрна хеттéра /моьттинéра ткъа/ , Аллах1а шайн хьаьг1наш цкъá а 1όрайόхур яц ?
30.Тхайна лиъча , Оха хьуна гойтур /бовзуьйтур/ ма бара уьш , т1аккха хьуна бевзар /гур/ ма бара уьш шайн билгалόнашца . /Дéлόра/ Хьуна бовзане а боьвзара ма бара уьш цéран къамéлаца /цуьнан чулáцамца/ , Аллах1ана евзаш /хуъуш/ ю цéран 1амалаш . 
31./Дéлόра/ Óха шу зеннé а зуьйра ма ду , Тхайна шоьх /г1áзот дарехь/ къахьегнарш , /халόнашна/ сатоьхнарш бовзархьамá /билгалбáхархьамá/ а , шун хабарш /хьéлаш зерца/ гучудáхархьамá а . 
32.Баккъалла а шаьш /Дéлах/ цатешнарш а , Аллах1ан /динан/ нéкъах /нах/ юхабиттанарш а , элчанца бертаза /ийг1ана/ хилларш а , шайна /и/ нийсо билгала яьллачул т1аьхьа , Аллах1ана зенé /цхьа/ х1ума дийра ма дац цáра , /мелхό а/ Цо цéран /дика/ 1амалаш эрна йойъур /ма/ ю . 
33.Х1ай шаьш /Дéлах/ тешнарш ! Аллах1ана муьт1ахь хила , элчанна муьт1ахь хила , шайн /дика/ 1амалаш /1éсаллийца/ эрна ма йайъа !
34.Баккъалла а шаьш /Дéлах/ цатешна , Аллах1ан /динан/ нéкъах /нах/ юхáбиттана , цул т1аьхьа - шаьш керста болуш - белларш , Аллах1а цáрна гечданнé а дийра ма дац . 
35.Шу г1ел мало /ледар ма хила мостаг1на хьалхá/ , т1аккха аш /уьш хьалха/ мáшаре кхайкхур бу , шаьш лакхар /нуьцкъал/ долушшехь , Аллах1 шоьца волушшехь , Цо шун 1амалаш /йолах/ эша яннé а эшор ма яц . 
36.Баккъалла а , дуьнéнан дáхар - ловзар а , синкъéрам а бу . Ткъа шу /Дéлах/ тéшахь , /Цуьнах/ кхоьруш хилахь , Цо шуна /юьззина/ шун /1амалийн/ ял лур ю , шоьга шун даьхнеш доьхур дац . 
37./ткъа/ Шоьга Цо и /даьхни/ дехча , /и дéхарехь лéрина/ Шá шуна т1евирзича , шу б1аьрмециг хир /ма/ дара , /т1аккха/ цό /б1аьрмецигалло/ шун /дина йолу/ хьаьг1наш 1όрайόхур яра . 
38.Х1а /х1инца/ шу ду-кх х1орш шайга кхойкхуш , Аллах1ан нéкъахь харж ярé , ткъа шоьх шá б1аьрмециг вόлург ву , амма шá б1аьрмециг вόлург , баккъалла а шен дéг1ана б1аьрмециг хуьлуш ву , Аллах1 таро йолуш ву , ткъа шу пéкъарш ду , нагахь аш /Цунна муьт1ахь хиларна/ букъ тόхахь , Цо шу кхиэчу къόмаца /нáхаца/ хуьйцур ду , т1аккха уьш шоьх тера хир бац .

01.07.2010